URDHËR
Nr. 78, datë 12.7.2017

PËR DELEGIM KOMPETENCE

Në mbështetje të nenit 102, pika 4 të Kushtetutës të Republikës së Shqipërisë, të neneve 28, 29 të ligjit nr. 44/2015, datë 30.4.2015, “Kodi i Procedurave Administrative të Republikës së Shqipërisë”, të
nenit 6, të ligjit nr. 9000, datë 30.12.2003, “Për organizimin dhe funksionimin e Këshillit të Ministrave”
dhe të nenit 11, të ligjit nr. 90/2012 “Për organizimin dhe funksionimin e administratës shtetërore”,

URDHËROJ:

1. Delegimin e kompetencave të titullarit të Ministrisë së Financave, zëvendësministrit të Ministrisë së Financave, z. Erjon Luçi, për trajtimin e praktikës nr. 4797 Prot, datë 19.6.2017, të ALUIZNI-t, me
objekt “Kalimin në Fondin Special të kompensimit të pronarëve të të ardhurave të arkëtuara nga transferimi i pronës së parcelës ndërtimore për periudhën 1.1.2017 - 31.5.2017”, sipas parashikimeve të
legjislacionit në fuqi.

2. Kompetencat e titullarit të Ministrisë së Financave, për çështjen e përcaktuar në pikën 1 (një) të këtij urdhri, do të ushtrohen nga data e hyrjes në fuqi, deri në shfuqizimin e tij.
3. Për zbatimin e këtij urdhri ngarkohet zëvendësministri i Ministrisë së Financave, z. Erjon Luçi. Ky urdhër hyn në fuqi menjëherë dhe botohet në Fletoren Zyrtare.

